Ifølge faren til den drabssigtede 32-årige, så havde sønnen for flere år siden lagt det kriminelle liv bag sig. Men fortiden blev ved med at indhente ham. - Man kan slet ikke forestille sig det pres han har været under. Hele tiden at skulle kigge sig over skulderen. Finn Christiansen sidder i dag tilbage med en håbløs følelse. Trods kæreste, job og forsøget på at leve et nyt liv, så føler han, at hans søn mandag eftermiddag blev tvunget til at tage ekstreme midler i brug, for at redde sit liv. - For to- tre år siden, bare for at komme efter ham, så brækker de ind til ham og stikker en kniv i ham og snitter ham over det hele. Og så pludselig en telefonopringning for fire dage siden. Så kan han jo se det for sig! Jeg garantere for, at han har tænkt: skal jeg slås ihjel nu?! Det er jeg slet ikke i tvivl om.
Den 32-årige mand der tirsdag blev varetægtsfængslet, lagde for flere år siden sit kriminelle liv bag sig, fortæller hans far.